અફધાનિસ્તાનની ટીમે ટૉસ જીતી ભારતને પ્રથમ બેટીંગ કરવા આમંત્રણ આપ્યું હતું . ભારતના ઓપનર ખેલાડી ગૌતમ ગંભીર અને વિરેન્દ્ર સહેવાગ ફરી એકવાર નિષ્ફળ પુરવાર થયાં હતાં . ગૌતમ ગંભીર 10 અને સહેવાગ માત્ર 8 રન બનાવી પેવેલિયન ભેગાં થઇ ગયાં હતા . ભારતીય ટીમના ટાઇગર તરીકે ઓળખાતા યુવરાજ સિંહે 18 રન બનાવ્યા હતાં . જેમાં એક સિક્સર ફટકારી હતી . યુવરાજસિંહના આઉટ થયા બાદ ભારત સ્ટાર પ્લેયર વિરાટ કોહલીએ ફરી એકવાર શાનદાર પ્રદર્શન કર્યું હતું અને માત્ર 34 બોલમાં અર્ધસદી ફટકારી હતી . સુરેશ રૈનાએ કોહલી ને ખૂબ સરસ રીતે સપોર્ટ કર્યો હતો જેના કારણે ભારતીય ટીમ એક ચૂનોતીપૂર્ણ લક્ષ્ય આપવામાં સફળ રહી હતી . કોહલીના આઉટ થયા બાદ ધોની ફરી એકવાર કેપ્ટન ઇનિંગ રમતાં 18 રન બનાવ્યા હતાં જેમાં અંતિમ બોલે સિક્સર ફટકારી હતી . અત્રે ઉલ્લેખનિય છે કે ભારતને આ મેચ જીતવા માટે કઠિન પરિશ્રમ કરવો પડ્યો હતો . અફઘાનિસ્તાનની ટીમે ભારતને જોરદાર ટક્કર આપી હતી . અફધાનિસ્તાનના બોલરોએ ભારતીય બેસ્ટમેનોને ખોલીને રમવાની તક આપી ન હતી . જો કે તેમના બેસ્ટમેનોના ખરાબ પ્રદર્શનના કારણે તેમને હારનો સામનો કરવો પડ્યો હતો . અફધાનિસ્તાનની ટીમના મોહંમદ નબીએ 17 બોલમાં 31 રન બનાવ્યા હતાં ભારત તરફથી બાલાજી અને યુવરાજ સિંહે જોરદાર બોલીંગ કરી હતી . બાલાજીએ 19 રન આપી 3 વિકેટ લીધી હતી જ્યારે યુવરાજ સિંહે 24 રન આપી 3 વિકેટ ઝડપી લીધી હતી .